[{"text_idx": "#000001", "text": "So\u0303itjate tutvustused: ENKV ja Pitbike"}, {"text_idx": "#000004", "text": "MXGP klassi kvalifikatsioonis suutis Tanel Leok va\u0308lja so\u0303ita kaheku\u0308mneu\u0308heksanda aja (2:01:181). Kiireima ringiaja tegi valitsev maailmameister Tim Gajser (1:54:646), teise aja so\u0303itis va\u0308lja Jeremy Seewer (1:55:174) ja kolmanda aja Jeffrey Herlings (1:55:263). Balti riikide so\u0303itjatest na\u0308itas parimat aega Arminas Jasikonis (1:55:475), kes oli viies."}, {"text_idx": "#000005", "text": "Esimeses so\u0303idus ja\u0308i Leok stardikurvis toimunud kukkumisse kinni ja avaringile tuli tal minna kolmeku\u0308mnendal kohal. So\u0303idu edenedes hakkas Leok vaikselt kiirust koguma ning kohti parandama. Punktikoht ja\u0308i siiski avaso\u0303idus pu\u0308u\u0308dmatuks, sest Tanel jo\u0303udis finishisse 22. kohal. Stardi ja\u0308rel asus so\u0303idu liidriks Tim Gajser (Sloveenia, Honda), teda asus ja\u0308litama Glenn Coldenhoff (Holland, Gas Gas). Gajseri so\u0303iduviga lubas peagi liidrikohale Coldenhoffi, kuid so\u0303idu keskel vastas hollandlane ise so\u0303iduveaga ja liidriks pa\u0308a\u0308ses ja\u0308lle Gajser. Sloveen sel korral rohkem kingitusi ei teinud ja ta vo\u0303itis so\u0303idu. Teisena tuli finishisse Coldengoff ja kolmandana Romain Febvre (Prantsusmaa, Kawasaki). KTM-i tehasemeeskonna kolmikust suutis parima koha va\u0308lja so\u0303itja Jeffrey Herlings (Holland, KTM), kes sai ta\u0308nu tugevale lo\u0303pule neljanda koha."}, {"text_idx": "#000006", "text": "Teise so\u0303idu alguses vo\u0303itles Leok taas kohtadele 25-30. Esimestel ringidel la\u0308ks Tanelil aega, et head ru\u0308tmi leida ja nii langes ta korraks kolmeku\u0308mnenda koha piirimaile. So\u0303idu edenedes hakkas aga Leok u\u0308he paremasse hoogu minema ning vaikselt hakkas ka positsioon rajal paranema. Oma parimad ringid suutiski Tanel teha siis kui teised olid juba va\u0308sinud ja see aitas ta lo\u0303puks kaheku\u0308mnendale kohale ning tasuks ka u\u0308ks MM-punkt. Stardi ja\u0308rel liidriks asunud Coldenhoff juhatas tervet et so\u0303itu, kuid viimastel ringidel sai talle ohtlikult la\u0308hedale Jeremy Seewer (S\u030cveits, Yamaha). Coldenhoff pidi viimasel ringil veel ko\u0303ik ma\u0308ngu panema, et esikohta kaitsta ja see tal ka o\u0303nnestus. Seewer lo\u0303petas so\u0303idu teisena ja Romain Febve kolmandana."}, {"text_idx": "#000007", "text": "Etapi kokkuvo\u0303ttes teenis esikoha 47 punktiga Coldenhoff, teine oli 41 punktiga Gajser ja kolmas 40 punktiga Febvre. Tanel Leok teenis u\u0308he punktiga 23. koha. Sarja kokkuvo\u0303ttes asub Leok nu\u0308u\u0308d 4 punktiga kolmeku\u0308mnendal kohal. Liidrikohal on 130 punktiga Jeffrey Herlings, teine on 126 punktiga Tim Gajser ja kolmas 103 punktiga Glenn Coldenhoff."}, {"text_idx": "#000009", "text": "Avaso\u0303idus tegi meie meestest parema stardi Nermann, kes pa\u0308a\u0308ses kohe punktikohale top 20 lo\u0303ppu. Kahjuks lo\u0303ppes Nermanni so\u0303it juba neljandal ringil kui ta kukkus. Hardi Roosiorul start nii ha\u0308sti va\u0308lja ei tulnud ja temal tuli so\u0303itu alustada kolmeku\u0308mnendalt kohalt. Rajal oli Hardi aga piisavalt kiire, et so\u0303idu teises poole to\u0303usta punktikoha piirile. Viimastel ringidel o\u0303nnestuski tal veel mo\u0303ned mo\u0308o\u0308daso\u0303idud teha ja finishisse jo\u0303udis Roosiorg 18. kohal, mis andis talle 3 punkti. So\u0303itu juhtis algusest lo\u0303puni sarja liider Tom Vialle (Prantsusmaa, KTM). Tema suurim konkurent Jago Geerts (Belgia, Yamaha) pa\u0308a\u0308ses teisele kohale, kuid mitu kukkumist rikkusid belglase so\u0303idu ja lo\u0303puks tuli tal alles 16. kohaga leppida. Teisena lo\u0303petas avaso\u0303idu Roan Van De Moosdijk (Holland, Kawasaki) ja kolmandana mitmeid so\u0303iduvigu teinud, kuid va\u0308ga kiirelt so\u0303itnud Ruben Fernandez (Hispaania, Yamaha)."}, {"text_idx": "#000010", "text": "Teist so\u0303itu alustas meie so\u0303itjatest paremini taas Nermann, kuid sarnaselt avaso\u0303idule ja\u0308i ta ka sel korral raja a\u0308a\u0308rde. Taas kehva stardi teinud Roosiorul tuli so\u0303itu ja\u0308lle viimaste seast alustada. Kogu so\u0303idu tublist vo\u0303idelnud Hardi suutis lo\u0303puks ja\u0308lle punktikoha va\u0308lja vo\u0303idelda kui ta tuli finishisse 19. kohal. Stardi ja\u0308rel vo\u0303ttis esikoha taas enda ka\u0308tte Vialle, kuid sel korral suutis ka Geerts suuremaid vigu va\u0308ltida ja ta hoidis noort prantslast pideva surve all. So\u0303idu keskel pa\u0308a\u0308seski Geerts ise juhtima, kuid ka Vialle ei tahtnud alla anda. Viimase ringi alguses suutiski Vialle ise liidriks to\u0303usta, kuid Geerts vo\u0303itles koha pool ringi hiljem tagasi ja vo\u0303itis ikkagi so\u0303idu. Vialle lo\u0303petas teisena ja Mathys Boisrame (Prantsusmaa, Kawasaki) kolmandana."}, {"text_idx": "#000011", "text": "Etapi kokkuvo\u0303ttes teenis esikoha 47 punktiga Vialle, teine oli 40 punkiga Van De Moosdijk ja kolmas 38 punktiga Boisrame. Hardi Roosiorg tuli viie punktiga u\u0308heksateistku\u0308mnendaks. Kolme etapi ja\u0308rel on liidrikoha 134 punktiga Vialle, teine on 112 punktiga Geerts ja kolmas 95 punktiga Jed Beaton (Austraalia, Husqvarna). Hardi Roosiorg hoiab 17 punktiga kaheku\u0308mnendat kohta."}, {"text_idx": "#000012", "text": "Ja\u0308rgmine etapp toimub juba kolmapa\u0308eval taas Kegumsi krossirajal."}, {"text_idx": "#000017", "text": "Maardus toimus MX Liiga eelviimane etapp"}, {"text_idx": "#000018", "text": "Eestlastel oli raske avapa\u0308ev Inglismaa MM-etapil"}, {"text_idx": "#000025", "text": "MX Liiga X etapp Saku-Tankodroomi (Soolod)"}, {"text_idx": "#000027", "text": "Kestvuskrossi EKV V etapp Kosel"}]